Rossiya prezidenti matbuot kotibi Dmitriy Peskov va davlat dumasining bir necha deputatlarida ham koronavirus aniqlangan. Valeriy Falkov / Foto: TASS Rossiya fan va oliy ta’lim vaziri Valeriy Falkov koronavirusdan sog‘aydi va ishga qaytmoqda. Bu haqda mamlakat prezidenti Vladimir Putin ma’lum qildi. Falkov Rossiya hukumatining COVID-19 aniqlangan to‘rtinchi vaziri bo‘lgandi. Avvalroq bosh vazir Mixail Mishustin, qurilish vaziri Vladimir Yakushev va madaniyat vaziri Olga Lyubimova koronavirus yuqtirgandi. Shuningdek, Rossiya prezidenti matbuot kotibi Dmitriy Peskov va davlat dumasining bir necha deputatlarida ham koronavirus aniqlangan. Peskov o‘ziga ikki tomonlama pnevmoniya tashxisi qo‘yilganini ma’lum qilgan. Olga Lyubimova 14 may kuni koronavirusdan tuzalib ishga qaytayotganini xabar qildi. Mixail Mishustin esa yaqin kunlarda ishga qaytishi kutilmoqda. Oxirgi ma’lumotlarga ko‘ra, Rossiyada koronavirusga chalinganlar soni 252 mingdan oshgan, 2,3 ming kishi kasallikdan vafot etgan.